I Got You Babe

"I Got You Babe" (בעברית: "יש לי אותך מותק") הוא שיר בביצוע של סוני ושר שנכתב, הולחן והופק על ידי סוני בונו. זהו הסינגל הראשון של הצמד מתוך אלבום הבכורה שלהם Look at Us. השיר הופץ כסינגל בגרסת 7" ב-9 ביולי 1965. הסינגל היה להצלחה הגדולה הראשונה של הזוג, אשר הפך אותם לצמד מוכר ברחבי ארצות הברית ואירופה.

בארצות הברית השיר נמכר במעל מיליון עותקים וקיבל מעמד זהב, וכחודש לאחר צאתו נכנס למקום הראשון במצעד הבילבורד הוט 100 ובילה בו שלושה שבועות.<ref></ref> הסינגל הגיע למקום הראשון גם בבריטניה ובקנדה.

== רקע ולחן ==
סוני בונו, כותב שירים ומפיק תקליטים של פיל ספקטור, כתב את מילות השיר והלחין את המוזיקה של השיר לעצמו ולאשתו דאז, שר, בשעת לילה מאוחרת במרתף שלהם. בראיונות מאוחרים, מספרת שר שסוני העיר אותה על מנת להשמיע לה את השיר, אך היא שנאה אותו ולא חשבה שיש לו עתיד ומיד חזרה למיטה.<ref></ref><ref></ref>

המוזיקאי האפרו-אמריקאי הרולד בטיסט סיפק את העיבוד האינסטרומנטלי לשיר.<ref></ref> המתופף הל בליין סיפק את נגינת התופים לשיר, יחד עם חברים אחרים בלקהת "The Wrecking Crew" שסיפקו תמיכה אינסטרומנטלית מכלים נוספים.<ref></ref> "I Got You Babe" הפך לסינגל המצליח ביותר של הצמד, לסימן ההיכר שלהם, ולהמנון עבור התנועה הנגד-התרבותית ההיפית. הבילבורד אמר על השיר "באמצעות השילוב המוצלח של פולק ורוק, יש לשיר את הבסיס להיות להיט."<ref name="bb"></ref>

מבקר ה-AllMusic ויליאם רוהמן שיבח את השיר:<blockquote>השיר "I Got You Babe" הוא שיר הופכי ללהיט של הצבים "It Ain't Me Babe" שנכתב על ידי דילן. איפה שדילן היה מורכב מבחינה לירית, בונו היה פשוט: הליריקה שלו התחילה עם הנושא מבשר רעות- נערים לעומת המבוגרים ש"הם" שהציבו מחסומים לרומנטיקה, אך עד מהרה פינה הקונפליקט את מקומו לדיאלוג של מישורים רומנטיים בגיל העשרה. אולם במקום בו דילן היה פשוט מבחינה מוזיקלית, בונו, מבלי לבנות מחדש את הסגנון המוזקלי של פיל ספקטור, היה שאפתני יותר מבחינה מבנית, וכך צורת השיר בית-פזמון-בית-פזמון-גשר-בית-פזמון עם קודה עולה שנבנה לשיאו של השיר, ואז התחיל לבנות שוב לפני הפייד-אאוט, והכל תוך קצת יותר משלוש דקות. על פי מקצב הוואלס, המנגינה שמרה על תחושה קלילה, למרות הקקפוניה האינסטרומנטלית לעיתים, בהובלת אבוב בולט בליווי בסון והקולות המתחלפים בין שני הזמרים. גם אם איש מהצמד המבצע לא היו זמרים מעניינים, ההופעה העניינית שלהם וההפקה של השיר העניקו עניין לכל מאזין.<ref></ref></blockquote>

== ביקורות ==
=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|331
|<ref></ref>
|}

== הצלחת השיר ==
סוני ושר מופיעים עם השיר, 1966
בארצות הברית נמכר השיר ביותר ממיליון עותקים בשנת 1965 והוסמך לזהב מטעם ה-RIAA. נכון לנובמבר 2011, דיווח מגזין הבילבורד כי המכירות הדיגיטליות של "I Got You Babe" היו 372,000 בארצות הברית.

ב-2004 השיר דורג במקום ה-444 ברשימת 500 שירים הגדולים של כל הזמנים של הרולינג סטון. בשנת 2011, השיר הוכתר כאחד הדואטים הטובים ביותר בכל הזמנים על ידי המגזינים בילבורד וגם רולינג סטון. בתחילת 2017 הוכנס השיר להיכל התהילה של טקס הגראמי.

=== הופעות חיות ===
סוני ושר ביצעו לאחרונה את השיר יחד במהלך מפגש מאולתר ב-NBC בתוכנית של דייוויד לטרמן ב-13 בנובמבר 1987.<ref name="NM">"Sonny & Cher Boost Ratings". The New Mexican. Santa Fe, New Mexico. November 29, 1987, p. 35, accessed through NewspaperARCHIVE.com on March 13, 2009.</ref><ref name="AS">"Sonny and Cher Reunited on David Letterman Show." Aiken Standard. Aiken, South Carolina. November 15, 1987. p. 3. accessed through NewspaperARCHIVE.com on March 13, 2009.</ref><ref></ref>

שר ביצעה את השיר עם REM ב-14 בפברואר 2002 בתיאטרון דולבי בלוס אנג'לס.<ref></ref> זה היה הביצוע הראשון שלה לשיר בלי סוני, לאחר מותו.<ref>Entertainment Tonight, February 15, 2002</ref> בסיבובי ההופעות Dressed to Kill Tour ,Classic Cher מבצעת שר את חלקה בשיר בזמן במסך מציג את בונו שר את חלקו. השיר בוצע באותה צורה במהלך סיבוב ההופעות העולמי Here We Go Again.

שר שרה גרסת פארודיה על השיר בשם I Got You Bae עם ג'יימס קורדן בתוכנית שלו ב-2016. הפרודיה הציגה את הקשיים של מציאת אהבה בעידן המודרני: היכרויות ברשת, החלקה בטינדר שמאלה, מדיה חברתית, "נטפליקס וצ'יל" ופורנוגרפיה באינטרנט.<ref></ref><ref></ref><ref></ref>

=== בתרבות ===
"I Got You Babe" הוצג לעיתים קרובות בקולנוע ובטלוויזיה, וחתם כל תוכנית של "The Sonny and Cher Comedy Hour". השיר חווה מעין קאמבק כשהוא שימש שוב ושוב כמוזיקת ההשכמה של גיבור הסרט לקום אתמול בבוקר ב-1993. עם שחרורו מחדש באותה שנה, הסינגל נכנס מחדש למצעדים והגיע למקום 66. סרטים אחרים שהשתמשו בשיר: Good Times בו מככבים סוני ושר, באסטר, תראו מי מדברת, Just Visiting, Me Without You, Riding in Cars with Boys, ו-Jack and Jill.

== הגרסה של שר עם ביוויס ובאטהד ==

=== רקע ===
בשנת 1993 הקליטה שר גרסת כיסוי ל-"I Got You Babe" עם דמויות האנימציה האמריקאיות ביוויס ובאטהד. השיר היה הסינגל הראשון מתוך The Beavis and Butt-Head Experience, אלבום אוסף קומי שיצא בשנת 1993 על ידי גפן רקורדס. האלבום הפך לאחד מאלבומי הקומדיה הנמכרים ביותר אי פעם; עם מכירות רשמיות של מעל 1,610,000 יחידות ומעמד של פלטינה כפול על ידי ה-RIAA בארצות הברית.<ref></ref><ref></ref> הסינגל לטופ 40 בבריטניה, בלגיה ושוודיה, וכן לעשירייה הפותחת בהולנד.

=== קליפ ===
קליפ קומי-פסיכדלי הופק לשיר, שזכה לחשיפה גדולה ב-MTV. הוא הציג את שר עם ביוויס ובאטהד בעולם אנימציה וירטואלי. בקליפ צמד החברים המונפשים מתייחסים לבעלה לשעבר של שר, בונו, במילים פוגעניות ומזלזלות, תיאורים אליהם שר מסכימה. הוא הוצב במקום החמישי ברשימת "50 הרגעים המצחיקים הגדולים ביותר במוזיקה" שהכין ערוץ VH1 בשנת 2004.

==קישורים חיצוניים==

== הערות שוליים ==

קטגוריה:שירי 1965
קטגוריה:סינגלים מ-1985
קטגוריה:סינגלים מ-1965
קטגוריה:שירי שר
קטגוריה:דואטים
קטגוריה:שירים באנגלית
קטגוריה:בלדות משנות ה-1960
קטגוריה:בלדות פופ
קטגוריה:שירי פולק רוק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת גפן רקורדס